Recela 20 : Mariko (gweta)

Recela 20 : Mariko ~ 鞠子 (JA)

Recela 20 : Mariko ( niponavon 鞠子 ) tir tol-san-taneafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir tol-saneafa ke enk ise va greelt koe Mariko kaatoer.

 Greelt ke Mariko 
Recela ke Mariko ( niponavon 鞠子宿 ) koe refa Suruga utca ke Shizuoka winka tigiyir. Tiyir recelama ke Tōkaidō vawa. Va yon emacek dem guazafa mona ke Edo Sare rowit.

Hiroshige va tana jontika yorida ke Mariko batlize kotgruper, i va Yeladaxe va sposafa aptaca miwane koe konaka zalorneva isu berpot ke bane sare, i koe tulon sposaf berpot ke Jippensha Ikku ( Tōkaidōchū Hizakurige ~ Lanison moo Tōkaidō vawa ). Aptaca ke xo tiyir sfiaabre.

Gweta va toloy koyasik nakilar, i koyasik delfajon estus va gestuxa zanina gan ayikya dem rumeik bene ge. Moe vawa kabdue yorida va illanise plouse koyasikye dem edji is baplalioza bene peya wit.

 Dere rupec 

 Stragela 

|style="vertical-align: top;"|

|}

Recela 20 : Mariko (gweta)
Recela 20 : Mariko  gweta)
Recela 20 : Mariko (gweta)